นายเดชาภิวัฒน์ ณ สงขลา ผู้อำนวยการ สำนักงบประมาณ เปิดเผยว่า เดือนสิงหาคม - กันยายนนี้ สำนักงบฯ เตรียมเสนอให้ที่ประชุมสภานิติบัญญัติแห่งชาติ (สนช.) พิจารณาออกพระราชบัญญัติโอนงบประมาณปี 2561 ในส่วนของเงินลงทุนที่ไม่สามารถทำสัญญาผูกพันงบประมาณได้ทันตามกรอบเวลาที่ ครม.กำหนดวงเงิน 14,486 ล้านบาท เข้าไปอยู่ในส่วนของงบกลางรายการเงินสำรองจ่ายเพื่อกรณีฉุกเฉินหรือจำเป็น ซึ่งหน่วยงานใดใช้งบประมาณไม่มีประสิทธิภาพหรือไม่สามารถทำสัญญาผูกพันงบประมาณได้ทันตามเวลาที่กำหนดจะเป็นตัวชี้วัดการพิจารณาจัดสรรงบประมาณปีถัดไปและจะถูกดึงงบประมาณไปจัดสรรให้หน่วยงานอื่นแทน